CELEX: 32012D0703
Language: el
Date: 2012-11-13 00:00:00
Title: 2012/703/ΕΕ: Απόφαση του Συμβουλίου, της 13ης Νοεμβρίου 2012 , για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banc Ceannais na hÉireann/Central Bank of Ireland

16.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 319/6
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 13ης Νοεμβρίου 2012
   για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banc Ceannais na hÉireann/Central Bank of Ireland
   (2012/703/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη το πρωτόκολλο (αριθ. 4) του καταστατικού του ευρωπαϊκού συστήματος κεντρικών τραπεζών και της Ευρωπαϊκής Κεντρικής Τράπεζας που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27 παράγραφος 1,
   Έχοντας υπόψη τη σύσταση της Ευρωπαϊκής Κεντρικής Τράπεζας, της 14ης Σεπτεμβρίου 2012, προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banc Ceannais na hÉireann/Central Bank of Ireland (ΕΚΤ/2012/20) (1),
   Εκτιμώντας τα ακόλουθα:
   
               (1)
            
            
               Οι λογαριασμοί της Ευρωπαϊκής Κεντρικής Τράπεζας (EKT) και των εθνικών κεντρικών τραπεζών του Ευρωσυστήματος πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
            
         
               (2)
            
            
               Η εντολή των εξωτερικών ελεγκτών της Banc Ceannais na hÉireann/Central Bank of Ireland θα λήξει μετά τον λογιστικό έλεγχο του οικονομικού έτους 2011. Είναι επομένως αναγκαίος ο διορισμός εξωτερικών ελεγκτών για το οικονομικό έτος 2012.
            
         
               (3)
            
            
               Η Banc Ceannais na hÉireann/Central Bank of Ireland επέλεξε την εταιρεία RSM Farrell Grant Sparks ως εξωτερικό ελεγκτή της για τα οικονομικά έτη 2012 έως 2016.
            
         
               (4)
            
            
               Το διοικητικό συμβούλιο της ΕΚΤ έχει συστήσει τον διορισμό της εταιρείας RSM Farrell Grant Sparks ως εξωτερικού ελεγκτή της Banc Ceannais na hÉireann/Central Bank of Ireland για τα οικονομικά έτη 2012 έως 2016.
            
         
               (5)
            
            
               Είναι σκόπιμο να ακολουθηθεί η σύσταση του διοικητικού συμβουλίου της ΕΚΤ και να τροποποιηθεί αναλόγως η απόφαση 1999/70/ΕΚ του Συμβουλίου (2),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 1 παράγραφος 5 της απόφασης 1999/70/ΕΚ αντικαθίσταται από το ακόλουθο κείμενο:
   
      «5.   Η εταιρεία RSM Farrell Grant Sparks εγκρίνεται ως εξωτερικός ελεγκτής της Banc Ceannais na hÉireann/Central Bank of Ireland.».
   
   Άρθρο 2
   Η παρούσα απόφαση παράγει αποτελέσματα από την ημέρα της κοινοποίησής της.
   Άρθρο 3
   Η παρούσα απόφαση απευθύνεται στην Ευρωπαϊκή Κεντρική Τράπεζα.
   
      Βρυξέλλες, 13 Νοεμβρίου 2012.
      
         
            Για το Συμβούλιο
         
         
            Ο Πρόεδρος
         
         Β. ΣΙΑΡΛΉ
      
   
   
      (1)  ΕΕ C 286 της 22.9.2012, σ. 1.
   
      (2)  ΕΕ L 22 της 29.1.1999, σ. 69.